Document ID: 31977R3026

ΚΑΝΟΝΙΣΜΟΣ ΕΟΚ αριθ. 3026/77 ΤΟΥ ΣΥΜΒΟΥΛΙΟΥ της 28ης Νοεμβρίου 1977 περί συνάψεως συμπληρωματικού πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας λόγω της προσχωρήσεως νέων Κρατών Μελών στην Κοινότητα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 238,
τη συνθήκη περί προσχωρήσεως των νέων Κρατών Μελών στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας, που υπεγράφη στις 22 Ιανουαρίου 1972, και ιδίως το άρθρο 108 της προσηρτημένης πράξεως,
τη σύσταση της Επιτροπής,
τη γνώμη της Συνελεύσεως(1),
Εκτιμώντας:
ότι λόγω της προσχωρήσεως νέων Κρατών Μελών στην Ευρωπαϊκή Οικονομική Κοινότητα πρέπει να συναφθεί συμπληρωματικό πρωτόκολλο, το οποίο θα καθορίζει ορισμένες διατάξεις σχετικές με τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το συμπληρωματικό πρωτόκολλο της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας λόγω της προσχωρήσεως νέων Κρατών Μελών στην Κοινότητα, καθώς και οι δηλώσεις που προσαρτώνται στην τελική πράξη, συνάπτονται και επικυρούνται εξ ονόματος της Κοινότητος. Τα κείμενα του πρωτοκόλλου και της τελικής πράξεως προσαρτώνται στον παρόντα κανονισμό.
Άρθρο 2
Ο πρόεδρος του Συμβουλίου γνωστοποιεί στο αντισυμβαλλόμενο μέρος ότι, όσον αφορά την Κοινότητα(2), οι διαδικασίες που απαιτούνται για τη θέση σε εφαρμογή του πρωτοκόλλου επερατώθησαν.
Άρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 28 Νοεμβρίου 1977.

Labels: 18
15